ইরানে বিজ্ঞান ও প্রযুক্তি
গত ৩০ বছরে গবেষণার প্রায় সকল ক্ষেত্রে আন্তর্জাতিক নিষেধাজ্ঞা থাকা সত্ত্বেও ইরান শিক্ষা ও প্রশিক্ষণের মাধ্যমে বিজ্ঞান ও প্রযুক্তিতে যথেষ্ট অগ্রগতি করেছে।ইরানের বিশ্ববিদ্যালয়গুলোতে শিক্ষার্থী সংখ্যা ১৯৭৯ সালে ১,০০,০০০ থেকে ২০০৬ সালে ২০ লক্ষে বৃদ্ধি পায়।[তথ্যসূত্র প্রয়োজন] সাম্প্রতিক বছরগুলিতে, ইরানের বৈজ্ঞানিক উৎপাদন বিশ্বের মধ্যে সবচেয়ে দ্রুত বৃদ্ধি পাচ্ছে বলে জানা গেছে। ইতিহাস জুড়ে ইরান সর্বদাই বিজ্ঞান চর্চার কেন্দ্রস্থল ছিল। চিকিৎসা, গণিত, জ্যোতির্বিদ্যা এবং দর্শনে ইরানের অবদান অবিস্মরণীয়। ইরানের বিজ্ঞানীরা এখন ইরানের বিজ্ঞানের সেই সোনালী সময়কে পুনরুজ্জীবিত করার চেষ্টা করছে।